stanford-oval/wikipedia huggingface dataset:
Bokserimoottori

Bokserimoottorin toimintaperiaate.
Volkswagen Kuplan 1131 cm3 bokserimoottori vuodelta 1945, teho 25 hv
Bokserimoottori eli vastaiskumoottori on polttomoottori, jossa sylinterit on sijoitettu vastakkain toisiinsa nähden. Muita moottoriratkaisuja ovat esimerkiksi rivimoottori, jossa sylinterit ovat peräkkäin yhdessä rivissä, ja V-moottori, jossa kaksi riviä sylintereitä muodostaa keskenään V-asetelman. On olemassa myös V-moottoreita, joiden sylinterit ovat vastakkain muodostaen 180° kulman toisiinsa nähden, mutta ne eivät silti ole bokserimoottoreita johtuen erilaisesta kampiakselin rakenteesta. Sen vastakkaiset kiertokanget on kiinnitetty kampiakseliin yhteisestä kammentapista. Koska männät liikkuvat vaakatasossa samaa akselia pitkin, bokserimoottori voidaan rakentaa melko matalaksi, mistä johtuu toisinaan käytetty nimitys pannukakkumoottori.[lähde? ]
Bokserimoottorin ominaisuuksia

Koska bokserimoottorissa vastakkain liikkuvat männät tasapainottavat toisensa, saadaan moottorin käynnistä tasainen ja värinätön. Koska rakenne on matala, on myös sen painopiste alhaalla, mikä on eduksi auton ajo-ominaisuuksille. Bokserimoottorin valmistuskustannukset ovat esimerkiksi rivimoottoreita korkeammat.
Nykyisin hyvin harvat autonvalmistajat käyttävät bokserimoottoreita. Bokserimoottorin valmistajia ovat muun muassa Subaru ja Porsche. Myös BMW käyttää bokserimoottoria moottoripyörämalleissaan. Aikanaan tunnetuin bokserimoottorilla varustettu auto oli Volkswagen Kupla. Myös Citroënin 2CV, Ami ja pääosa GS- ja GSA-malleista olivat bokserimoottorisia. Pienissä lentokoneissa moottorityyppi on yhä laajassa käytössä.
Historiaa

Bokserimoottorin keksijä oli Karl Benz, joka patentoi ratkaisun vuonna 1896. Ensimmäisen ja toisen maailmansodan välillä bokserimoottorien kehityksen selvä edelläkävijä oli Tatra. Yritys käytti ilmajäähdytteistä bokserimoottoria lukuisissa tuotteissaan, muun muassa malleissa T11, T30, T54, T57 ja T72.
Kun Ferdinand Porschen suunnittelema Volkswagen Kuplan edeltäjä KdF-Wagen esiteltiin, Tatra nosti oikeusjutun, jossa Porschea syytettiin useista patenttirikkomuksista. Kdf-Wagenissa havaittiin lukuisia yhtäläisyyksiä Tatra T97:n kanssa. Syyte jäi toisen maailmansodan jalkoihin, mutta sodan päätyttyä Volkswagen joutui maksamaan 3 000 000 Saksan markan hyvityksen patenttirikkomuksista. Jälkeenpäin Porsche tunnustikin vilkuilleensa Tatran suunnitelmia hänen hyvän ystävänsä ja Tatran pääsuunnittelijan, Hans Ledwinkan, olan ylitse. Porsche hyödynsi bokserimoottoriratkaisua myös Porsche-urheiluautoissa.
Toinen Tatralla työskennellyt suunnittelija, Erich Übelacker, siirtyi sodan jälkeen Borgwardille. Hän suunnitteli kokonaisen tuoteperheen bokserimoottoreita, joiden sylinterien lukumäärä vaihteli neljästä kymmeneen. Näistä nelisylinteristä, 897-kuutioista mallia käytettiin Lloyd Arabella -pikkuautossa. Subaru kehitti 1960-luvulla tämän pohjalta ensimmäisen bokserimoottorinsa, jota se käytti Subaru 1000 -mallissa. .
Vuonna 1923 esitellyn Tatra T11:n kaksisylinterinen bokserimoottori.
Chico Serra

| Chico Serra |
| --- | --- |

Henkilötiedot
Kansalaisuus:   Brasilia
Formula 1 -ura
Aktiivivuodet:  1981–1983
Talli(t):  Fittipaldi, Arrows
Kilpailuja:  33 (18 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Länsi-Yhdysvaltain Grand Prix 1981
Viimeinen kilpailu:  Monacon Grand Prix 1983
Aiheesta muualla
www.chicoserra.com.br
Francisco Adolpho ”Chico” Serra (s. 3. helmikuuta 1957 São Paulo) on brasilialainen autourheilija. Hän starttasi urallaan 18 kertaa Formula 1 -sarjan MM-kilpailuun. Niistä hänen parhaaksi saavutuksekseen jäi Belgian GP:n kuudes sija kaudella 1982.
Ennen F1-uraansa Serra saavutti menestystä voittamalla Britannian Formula 3 -sarjan mestaruuden vuonna 1979. Kuninkuusluokkaan hän nousi kaudeksi 1981, jolloin hän sai kilpakuljettajan paikan Fittipaldi-tallista. Serran F1-uran viimeiseksi kilpailuksi jäi Arrows-tallin autolla ajettu Monacon Grand Prix kaudella 1983.
1980-luvulta alkaen Serra on osallistunut Brasiliassa vakioautokisoihin, joiden mestaruuden on voittanut kolmesti: 1999, 2000 ja 2001.
Hänen poikansa Daniel Serra on myös autourheilija.
Paavo Mauranen

Paavo Mauronen, aiemmin Maurojeff (17. joulukuuta 1874 Repola – 4. joulukuuta 1950 Nurmes) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Maurasen vanhemmat olivat maanviljelijä Ivan Maurojeff ja Oudotja Höttönen ja puoliso vuodesta 1903 Maria Törhönen. Mauranen oli S. Nikitinin palveluksessa Nurmeksessa 1888–1890 ja 1893–1894 ja W. A. Ipatoffin palveluksessa Antrean Korpilahdessa 1890–1892 ja Nurmeksessa 1894–1903. Oman  sekatavaraliikkeen Mauranen perusti Nurmekseen 1903. Hän oli myös Nurmeksen Rauta Oy:n perustajia ja toimitusjohtaja ja johtokunnan puheenjohtaja vuodesta 1918 ja Nurmeksen Kauppa Oy:n perustajia, toimitusjohtaja ja johtokunnan puheenjohtaja vuodesta 1919. Mauranen oli Nurmeksen kauppalanvaltuuston jäsen 1925–1945 ja hänellä oli myös muita luottamustehtäviä. Kauppaneuvoksen arvonimen Mauranen sai 1950.
Paavo Moilanen

Paavo Antero Moilanen (s. 30. maaliskuuta 1951 Suomussalmi) on suomalainen eläköitynyt kaupan alan yritys- ja järjestöjohtaja, joka on saanut kauppaneuvoksen arvonimen.
Paavo Moilanen syntyi Heimo Eemeli Moilasen ja Lempi Mirjam Tolosen perheeseen. Hän avioitui 1974 hammaslääkäri Maija Lempi Taipaluksen kanssa. Moilanen tuli ylioppilaaksi Suomussalmen yhteiskoulusta 1971 ja valmistui ylioppilasmerkonomiksi Kajaanin kauppaoppilaitoksesta 1974. Hän oli Keskon Kajaanin konttorin talousosaston konttoriesimies 1974–1977, elintarvikeosaston myyntipäällikkö 1977–1981, rautaosaston päällikkö 1981–1985 ja Kajaanin aluekeskon johtaja 1986–1989.
Jyväskylän aluekeskon johtaja Moilanen oli 1989–1991, Vaasan läänin aluekeskon johtaja Seinäjoella 1991–1995, Lähikauppakeskon ketjujohtaja pääkonttorissa Helsingissä 1995–1996, erikoistavararyhmän johtaja 1996–1997 ja rauta-maatalousryhmän johtaja Vantaalla 1998–2000. K-kauppiasliiton toimitusjohtaja Helsingissä Moilanen oli 2000–2005 ja Keskon viestintäjohtaja ja konsernijohtoryhmän jäsen 2005–2011. Hänellä on ollut myös liike-elämän ja muita luottamus- ja asiantuntijatehtäviä. Kauppaneuvoksen arvonimen Moilanen sai 2010.
Caraboidea

| Caraboidea |
| --- | --- |
 Eräitä yläheimon kovakuoriaisia heimossa Carabidae
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Petokuoriaiset Adephaga
Yläheimo::  Caraboidea  Lubbock, 1840
Heimot
 Maakiitäjäiset Carabidae  Cicindelidae  Rhysodidae  Trachypachidae 
Katso myös
   Caraboidea Wikispeciesissä   Caraboidea Commonsissa 
Infobox OKNimi-testi OK: 
Caraboidea on petokuoriaisiin (Adephaga) kuuluva yläheimo.
Heimoja

Maakiitäjäiset Carabidae
Cicindelidae
Rhysodidae
Vinhakiitäjäiset Trachypachidae
Aiheesta muualla

Laji.fi: Caraboidea
UniProt: Taxonomy - Caraboidea (englanniksi)
Paavo Mikkeli

Paavo Mikkeli (synt. Michelsson, 20. lokakuuta 1907 – 6. huhtikuuta 1952 Helsinki) oli suomalainen pika- ja keskimatkojen juoksija. Mikkeli voitti 800 metrin juoksun Suomen mestaruuden kolmena peräkkäisenä vuotena 1931–1933. Vuonna 1933 hän sijoittui Kalevan kisojen 1500 metrillä Paavo Nurmen jälkeen hopealle. 800 metrillä hän saavutti lisäksi SM-hopeaa vuonna 1935 ja pronssia vuonna 1934.
Mikkeli juoksi 1. heinäkuuta 1933 Norjan Oslossa 800 metrin juoksun Suomen ennätyksen 1.53,3. 400 metrillä Mikkelin ennätys oli Helsingissä vuonna 1933 juostu 50,6 ja 800 metrillä aikansa Suomen ennätys 1.53,3.
Seuratasolla Mikkeli edusti HIFK:ta. Hänellä oli maaotteluedustuksia 400 ja 800 metrillä.
Ourasi

| Ourasi |
| --- | --- |
 Ourasi 30-vuotispäivänään vuonna 2010.
Syntynyt:  7. huhtikuuta 1980
Kuollut:  12. tammikuuta 2013 (32 vuotta)
Sukupuoli:  ori
Rotu:  lämminverinen
Synnyinmaa:   Ranska
Kasvattaja:  Raoul Ostheimer
Autoennätys:  11,5a
Voittosumma:  3 321 781 €
Suurkilpailuvoittoja
  Prix d'Amerique 1986, 1987, 1988, 1990    Prix de France 1986, 1987, 1988    European Grand Circuit 1986, 1988    Elite Rennen 1986     Åby Stora Pris 1988    Oslo Grand Prix 1989 
Ourasi (7. huhtikuuta 1980 – 12. tammikuuta 2013) oli ranskalainen lämminverinen ravihevonen. Myös lempinimellä Le Roi Faineant (Laiska kuningas) tunnettu hevonen oli yksi Ranskan kaikkien aikojen menestyneimmistä ja merkittävimmistä ravureista.
Ourasi voitti urallaan yhteensä 26 kansainvälistä suurkilpailua, muun muassa maailman arvostetuimman ravikilpailun Prix d'Ameriquen neljästi. Ravureiden EM-sarjan European Grand Circuitin se voitti kaksi kertaa.
Vuonna 1988 Ourasi osallistui Philadelphian lähistöllä sijainneella Garden State Parkin raviradalla järjestettyyn March of Dimes -kilpailuun, jota pidetään yhtenä maailman kaikkien aikojen legendaarisimpana yksittäisenä ravilähtönä. Ori sijoittui March of Dimesissä Sugarcane Hanoverin jälkeen toiseksi, mutta kukisti legendaarisen ruotsalaisen Mack Lobellin.
Ourasi lopetti kilpailu-uransa vuonna 1990 ja vietti eläkepäiviään Normandiassa. Hevonen sairastui vakavasti jouluna 2012 ja lopetettiin kolme viikkoa myöhemmin.
Casino (elokuva)

| Casino |
| --- | --- |

Ohjaaja:  Martin Scorsese
Käsikirjoittaja:  Nicholas Pileggi  Martin Scorsese
Perustuu:  Nicholas Pileggin kirjaan Kasino – rikoksia ja rakkautta Las Vegasissa
Tuottaja:  Barbara De Fina
Kuvaaja:  Robert Richardson
Leikkaaja:  Thelma Schoonmaker
Tuotantosuunnittelija:  Dante Ferretti
Pääosat:  Robert De Niro Joe Pesci Sharon Stone
Valmistustiedot
Valmistusmaa:   Yhdysvallat
Tuotantoyhtiö:  Universal Pictures
Levittäjä:  Universal Studios Netflix Xfinity Streampix
Ensi-ilta:   22. marraskuuta 1995  15. maaliskuuta 1996
Kesto:  178 minuuttia
Alkuperäiskieli:  englanti
Budjetti:  40–50 miljoonaa dollaria
Tuotto:  116,1 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Casino on vuonna 1995 ensi-iltansa saanut eeppinen rikoselokuva, jonka on ohjannut Martin Scorsese. Sen pääosia esittää Robert De Niro, Joe Pesci ja Sharon Stone. Elokuva perustuu tositapahtumiin.
Casinon naispääosa-näyttelijä Sharon Stone sai roolisuorituksestaan parhaat arvostelut, ja Stone sai ensimmäisen Golden Globe -voiton vuonna 1996 ja ensimmäisen Oscar-ehdokkuuden vuonna 1996. Stone kuitenkin hävisi palkinnon Susan Sarandonille, joka palkittiin elokuvasta Kuolemaantuomittu.
Elokuvassa sanotaan 606 kirosanaa, mikä on kolmanneksi eniten elokuvahistoriassa. Joe Pescin hahmo Nicky Santoro sanoo elokuvassa 288 kirosanaa, ollen kolmanneksi eniten kiroillut hahmo elokuvahistoriassa.
Tarina

Elokuva kertoo uhkapelurista ja vedonvälittäjästä Sam "Ace" Rothsteinistä, joka sivutoimenaan tekee yhteistyötä mafian kanssa. Joukko mafiapomoja ostaa Las Vegasista kasinon ja tarjoaa sen johtamista Rothsteinille. Aluksi hän ei oikein haluaisi suostua hommaan, mutta pienen taivuttelun jälkeen ottaa työn vastaan. Kasino toimii näennäisesti lakien puitteissa, mutta suurista rahasummista kuitenkin osa päätyy aina mafiapomojen taskuun. Kasinolla työskentelee myös prostituoitu Ginger, johon Rothstein pian rakastuu. Hän pettyy kun Ginger ilmoittaa ettei tunne ole molemminpuolinen, mutta rahoillaan hän saa järjestettyä Gingerin vaimokseen. Samin ja Gingerin avioliitto on erittäin myrskyinen ja silloin Vegasiin saapuu Rothsteinin kuvioita sekoittamaan vanha tuttu Nicky Santoro, joka kimpaantuu helposti ja on erittäin aggressiivinen.
Rooleissa

| 0 | 1 | 2 |
| --- | --- | --- |
|  Robert De Niro   | … |  Sam "Ace" Rothstein   |
|  Joe Pesci   | … |  Nicky Santoro   |
|  Sharon Stone   | … |  Ginger McKenna   |
|  James Woods   | … |  Lester Diamond   |
|  Frank Vincent   | … |  Frank Marino   |
|  Pasquale Cajano   | … |  Remo Gaggi   |
|  Kevin Pollak   | … |  Phillip Green   |
|  Don Rickles   | … |  Billy Sherbert   |
|  Vinny Vella   | … |  Artie Piscano   |
|  Alan King   | … |  Andy Stone   |
|  L.Q. Jones   | … |  Pat Webb   |
|  Dick Smothers   | … |  Senator   |
|  Joseph Rigano   | … |  Vincent Borelli   |
|  John Bloom   | … |  Don Ward   |
|  Melissa Prophet   | … |  Jennifer Santoro   |
Châlette-sur-Loing

| Châlette-sur-Loing |
| --- | --- |
 Kunnantalo
 vaakuna
 Châlette-sur-Loing
 Koordinaatit: 48°00′45″N, 2°44′11″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Montargis
Pinta-ala:  
 – Kokonaispinta-ala:  13,1 km²
Väkiluku (2016):  12 746 
 – Väestötiheys:  970 as./km²
Kunnan numero:  45068
 
 Kunnan kotisivut 
Infobox OKVirheellinen NIMI-arvo: 
Châlette-sur-Loing on kunta Ranskassa Loiret'n departementissa Centre-Val de Loiren alueella.  Se sijaitsee noin 110 kilometriä Pariisista etelään.
Châlette-sur-Loingin hydrografinen kartta
Kunnan alueella on runsaasti vesistöjä. Se sijaitsee kahden joen, Loingin ja Solinin varrella. Lisäksi kuntaa halkoo kolme kanavaa: Canal du Loing, Canal de Briare ja Canal d'Orléans.
Châlette-sur-Loing on tehdaskaupunki, joka alkoi kukoistaa Hutchinsonin kumitehtaan kehityksen myötä.
Aiheesta muualla

Kuvia tai muita tiedostoja aiheesta Châlette-sur-Loing Wikimedia Commonsissa
Carabiniere (F581)

| Carabiniere |
| --- | --- |
 Carabiniere

Aluksen vaiheet
Rakentaja:  Cantieri navali Riuniti, Riva Trigoso
Kölinlasku:  9. tammikuuta 1965
Laskettu vesille:  30. syyskuuta 1967
Palveluskäyttöön:  28. huhtikuuta 1968
Poistui palveluskäytöstä:  19. marraskuuta 2008
Tekniset tiedot
Uppouma:  2 000 t (standardi) 2 700 t (kuormattu)
Pituus:  113,0 m (kokonaispituus)
Leveys:  13,10 m
Syväys:  3,8 m
Koneteho:  56 000 shp
Nopeus:  29 solmua
Miehistöä:  263
Aseistus
Aseistus:  6 × Oto Melara 76 mm/62 MMI -tykkiä 1 × Menon-sukellusveneentorjuntaheitin 6 × 324 mm Mk 32 torpedoputkea 2 × AB212ASW-helikopteri
Carabiniere (runkonumero F581) oli Italian laivaston vuonna 1968 palvelukseen otettu Alpino-luokan fregatti.
Valmistus

Alus tilattiin Riva Trigososta Cantieri navali Riunitilta, missä köli laskettiin 9. tammikuuta 1965. Se laskettiin vesille 30. syyskuuta 1967 ja liitettiin laivastoon 28. huhtikuuta 1968.
Palvelus

Alus poistettiin palveluksesta 19. marraskuuta 2008.
Barricade

| Barricade |
| --- | --- |
 Barricade vuoden 2007 elokuvassa.
Kustantaja:  Hasbro
Ensiesiintyminen:  Generation 1 lelusarja (1990)
Henkilötiedot
Koko nimi:  Barricade
Ryhmäsidokset:  Decepticonit
Sukupuoli:  Mies
Muuntautumismuodot:  Cybertronilainen urheiluauto Saleen S281E
Näyttelijä(t):  Keith David (2007) Jess Harnell (2007, 2017–2018) Steve Blum (2010) Frank Welker (2011)
Barricade on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1990 Generation 1 -lelusarjassa.
Generation 1

Barricade esiteltiin vasta Generation 1 -lelusarjaan pohjautuneen animaatiosarjan jälkeen vuonna 1990, jossa sen kerrottiin oppineen pitämään itsestään huolta pyöriessään Cybertronin vaarallisimpien kilpa-ajojengien mukana. Barricade käyttää kaduilla ja jengeissä oppimaansa julmuutta Decepticonien partionjohtajana. Hänen joukkonsa tietävät, että pienikin virhe johtaa armottomaan tuomioon.
Transformers: Energon

Transformers: Energonissa Barricade oli Destruction-ryhmän johtaja, jotka yhdistyessään muodostivat Bruticus Maximusin. Erään virtuaaliharjoituksen aikana Barricade ja Steamhammer kokoontuivat muiden jäsenten kanssa kohtaakseen Storm Jetin ja hänen Air-ryhmän. Molemmat johtajat muodostivat oman yhdistelmänsä, joista Barricaden Bruticus Maximus voitti taistelun. He kuitenkin hävisivät seuraavalla kierroksella Optimus Supremelle.
Barricadea ei viitattu sarjan aikana nimeltään vaan se oli suurimmaksi osaksi vain Bruticus Maximusin vartalo.
Elokuvasarja > Transformers (2007)

Vuoden 2007 Transformers-elokuvassa Barricade kuuluu Decepticonien ryhmään ja muuntautuu Saleen S281-malliseksi poliisiautoksi. Hän toimii Bumblebeen tavoin vakoojana. Lisäksi hän ja hänen apurinsa, Frenzy ovat ainoat ei-sotilaalliset Decepticonit, toisin kuin toinen maapallolla toiminut tiedustelija Blackout ja tämän pari Scorponok.
Barricade etsi yhdessä Frenzyn kanssa tietoa Megatronin olinpaikasta, jonka Frenzy myös löysi murtauduttuaan Air Force Onessa Yhdysvaltain armeijan verkostoon. Lisäksi he saivat selville internetin kautta kapteeni Archibald Witwickyn jälkeläisen Sam Witwickyn pitävän hallussaan isoisoisänsä silmälaseja, johon Megatron oli vuosia sitten vahingossa skannannut kauan kadoksissa olleen Allsparkin sijainnin. Myöhemmin Barricade löytää Witwickyn, jonka he tuntevat tämän eBay-tunnuksen nimellä Naistenmies217 ja alkaa kuulustelemaan häntä uhkaavasti. Sam onnistuu kuitenkin pakenemaan ja saa apua Bumblebeeltä, jota hän piti aluksi uhkana. Barricade vahingoittui taistelussa Bumblebeeta vastaan, eikä saanut tarvittavaa tietoa haltuunsa.
Myöhemmin Barricade lähti yhdessä Brawlin ja Bonecrusherin kanssa takaa-ajaamaan Autobotteja. Devastator otti oman reittinsä, kun Barricade ja Bonecrusher menivät moottoritielle. Barricade jäi kuitenkin taka-alalle antaessaan tietä Bonecrusherille, jonka Optimus Prime kuitenkin tuhosi.
Barricaden kohtalo jäi epäselväksi. Eikä häntä nähty elokuvan jatko-osassa Transformers: Kaatuneiden kostossa.
Elokuvasarja > Transformers (2007) > Transformers: The Game

Barricade esiintyy elokuvaan perustuvassa videopelissä Transformers: The Game. Barricade on pelattavana hahmona Decepticon kampanjamoodissa ja se on kahdesti pomovastuksena Autobottien kampanjamoodissa.
Decepticonien kampanjamoodissa Barricade on pelattavana hahmona toisella tasolla, jossa sen täytyy tuhota Autobottien massarobotteja ja hakea Frenzy kyytiin. Samalla Frenzy kertoo kokoamansa tiedot Allsparkista ja Megatronista, jonka sijaintiin tarvittava kartta on kaiverrettu Sam Witwickyn hallussa olevaan silmälaseihin. Barricade joutuu kohtaamaan Bumblebeen, joka yrittää suojella Samia. Barricade onnistuu kuitenkin saamaan lasit haltuunsa tapettuaan Bumblebeen. Myöhemmin Barricade on pelattavana hahmona neljännen tason ensimmäisessä tehtävässä, jossa Megatron käskee häntä etsimään Sam Witwickyn. Löydettyään pojan Barricade joutuu taistelemaan Jazzia vastaan, jonka hän lopulta onnistuu tappamaan. Witwicky kuitenkin pääsee pakoon. Barricade esiintyy vielä pelin lopussa animaatiossa, jossa Maan hallitsijaksi noussut Megatron käskee Barricadea, Brawlia, Scorponokia, Blackoutia, Bonecrusheria ja Starscreamia tuhoamaan jäljellä olevat ihmisrodun.
Autobottien kampanjamoodissa Barricade esiintyy ensimmäisen kerran pomovastuksena kolmannen tehtävän ensimmäisessä tasossa, jossa pelaajan täytyy estää Bumblebeellä Barricadea sieppaamasta Sam Witwickya. Toisen kerran se on neljännen tehtävän neljännen tason viimeinen vastus, joka on toisintoa edelliseen kohtaamiseen, mutta tällä kertaa Barricade kuolee taistelun aikana.
Elokuvasarja > Transformers: Kuun pimeä puoli

Barricade teki pienen paluun elokuvassa Transformers: Kuun pimeä puoli. Chicagon taistelussa hän oli yksi Soundwaven alaisuudessa olevista sotilaista ja hänen käskystään tappoi Autobottien varustemestari Quen. Mutta Bumblebeen tapettua Soundwave, NESTin sotilaat hyökkäsivät Barricaden ja muiden kimppuun.
Elokuvassa ilmenneen teknisen virheen takia Barricade puhuu Soundwaven äänellä elokuvassa muutaman repliikin.
Elokuvasarja > Transformers: Viimeinen ritari

Ohjaaja Michael Bay ilmoitti Barricaden palaavan elokuvassa Transformers: Viimeinen ritari julkaisemalla kuvan tämän uutena muuntautumismuotonsa toimivasta vuoden 2016 Ford Mustang -poliisiautosta.
War for Cybertron

Barricade esiintyy Transformers: War for Cybertron videopelissä pelattavana hahmona. Decepticonien kampanjamoodissa Barricade on yksi Megatronin kätyreistä. Hän on pelattavana ainoastaan kampanjan ensimmäisessä tasossa, jossa hän yrittää Megatronin ja Brawlin mukana tunkeutua tehtaaseen, jossa Starscream säilyttää pimeää energonia. Barricade käyttää aseinaan neutronitoistajaa ja energonsapelia.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2007 | Keith David |  |  | Transformers: The Game |
| 2007, 2017–2018 | Jess Harnell |  | Transformers Transformers: Viimeinen ritari Bumblebee |  |
| 2010 | Bronco D. Jackson | Transformers: Cyber Missions |  |  |
| 2010 | Steve Blum |  |  | Transformers: War for Cybertron |
| 2011 | Frank Welker |  | Transformers: Kuun pimeä puoli |  |
Aiheesta muualla

Lisätietoa Barricadesta TFWIKI.Netissä, Transformers-aiheisesta wikiassa
Transformers
Châlus

| Châlus |
| --- | --- |
 Château de Châlus-Chabrol
 vaakuna
 Châlus
 Koordinaatit: 45°39′21″N, 0°58′53″E 
Valtio:  Ranska
Alue:  Uusi-Akvitania
Departementti:  Haute-Vienne
Arrondissementti:  Limoges
Pinta-ala:  
 – Kokonaispinta-ala:  28,0 km²
Väkiluku (2020):  1 647 
 – Väestötiheys:  58 as./km²
Kunnan numero:  87032
 
 Kunnan kotisivut 
Infobox OKVirheellinen NIMI-arvo: 
Châlus on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Tardoire-joen varrella, noin 35 kilometriä Limogesin kaupungista lounaaseen.
Château de Châlus Maulmont
Châlusissa on kaksi linnaa. Château de Châlus Maulmont on rakennettu noin vuonna 1280 ritari Géraud de Maulmontin aloitteesta. Linnan ympärille kehittyi Châlusin kaupungin keskusta. Linna hylättiin ja sen seinät on osittain purettu. Maulmontin suku osti linnan vuonna 1989, ja linnaa varten perustettu yhdistys pyrkii pitämään sen hyvässä kunnossa.
Läheisen kukkulan laella oleva Château de Châlus-Chabrol näkyy ympäröiviltä teiltä ja kukkuloilta. Se rakennettiin 1000-luvulla Limogesin varakreivin aloitteesta. Linna on Englannin kuningas Rikhard Leijonamielen kuolinpaikka vuonna 1199.
Aiheesta muualla

Kuvia tai muita tiedostoja aiheesta Châlus Wikimedia Commonsissa
Bruno ja Pjarta

| Bruno ja Pjarta |
| --- | --- |
Tyyli:  komedia, animaatio
Kestoaika:  3 minuuttia
Luoja(t):  Vili Välimäki Tomi Kairavuo
Pääosissa:  Vili Välimäki Tomi Kairavuo Teemu Kataja Jani Laine Annina Hyytinen
Alkuperämaa:   Suomi
Alkuperäiskieli:  suomi
Verkko:  Yle Areena
Esitetty:  24. marraskuuta 2019 –
Tuotantokausia:  1
Jaksoja:  8
Ikäraja:  
Tuotanto
Tuottaja(t):  Maarit Häkkinen
Vastaava(t) tuottaja(t):  Zero Tuonela
Ohjaaja(t):  Vili Välimäki
Käsikirjoittaja(t):  Tomi Kairavuo Vili Välimäki
Tuotantoyhtiö(t):  Animagency
Aiheesta muualla
IMDb 
Bruno ja Pjarta on vuonna 2019 esitetty suomalainen humoristinen piirrossarja, jonka ovat luoneet Vili Välimäki ja Tomi Kairavuo. Sarjan päähenkilö on uusavuton ja nössö Bruno, jonka elävä parta nimeltään Pjarta yrittää enemmän tai vähemmän arveluttavin metodein ja keinoja kaihtamatta tehdä Brunosta aidon tosimiehen. Sarjasta on tehty kahdeksan kolmeminuuttista jaksoa.
Luettelo jaksoista > 1. tuotantokausi

Kaikki jaksot esitettiin 24. marraskuuta 2019.
| Numero | Esityspäivä Suomessa | Nimi |
| --- | --- | --- |
| 01 | 24. marraskuuta 2019 | Tosimies ei nalleja halaile |
| 02 | 24. marraskuuta 2019 | Prätkäjengi |
| 03 | 24. marraskuuta 2019 | Hirvijahti |
| 04 | 24. marraskuuta 2019 | Maailmanlopun kalasaalis |
| 05 | 24. marraskuuta 2019 | Soidinmenot karvan varassa |
| 06 | 24. marraskuuta 2019 | Sarkofagi |
| 07 | 24. marraskuuta 2019 | Tosimies ei itke |
| 08 | 24. marraskuuta 2019 | Elämä purkan varassa |
Ääninäyttelijät

| 0 | 1 | 2 |
| --- | --- | --- |
|  Vili Välimäki  | … |  Bruno, pesukarhu, punapaitainen prätkäjengiläinen, sivuäänet   |
|  Tomi Kairavuo  | … |  Pjarta   |
|  Teemu Kataja  | … |  Prätkäjengin pomo, vihreäpaitainen prätkäjengiläinen, pieni prätkäjengiläinen, Poseidon, kaupan työntekijä, sivuäänet   |
|  Jani Laine  | … |  Karhut, sinipaitainen prätkäjengiläinen, hätäkeskuksen vastaaja, viikset, Brunon lapsi, sivuäänet   |
|  Annina Hyytinen  | … |   Kutri, toinen Brunon lapsista, sivuäänet   |
Aiheesta muualla

Bruno ja Pjarta IMDB
Yle Areena - Bruno ja Pjarta
Parta tekee miehen vaikka väkisin: koe kotimainen piirretty Bruno ja Pjarta